**NACIONALINĖ ŠVIETIMO AGENTŪRA**

VILNIAUS JONO PAULIAUS II PROGIMNAZIJOS VEIKLOS

TEMINIO IŠORINIO VERTINIMO ATASKAITA

2021-12-28 Nr. A-39

Vilnius

**ĮVADAS**

**Vizito laikas** – 2021 m. lapkričio 15–19 d.

**Išorinio vertinimo tikslas** – įvertinti įtraukiojo ugdymo įgyvendinimo kryptingumą mokykloje.

Vertintojai, vizito Jono Pauliaus II progimnazijoje (toliau – progimnazija) metu, stebėjo formaliojo ugdymo veiklas. Stebėtos 49 veiklos visose 1–8 bendrojo ugdymo klasėse, specialiojoje klasėje; logopedo veikla. Dalyvavo 46 mokytojai iš 72. Vertintojai kalbėjosi su progimnazijos tarybos nariais, metodinių grupių pirmininkais, vaiko gerovės komisijos (toliau – VGK), mokyklos veiklos įsivertinimo grupės (toliau – MVKĮ) nariais, mokinių taryba (progimnazijos nuostatuose ji nereglamentuota) ir mokyklos vadovais.

Vertinimo metu vadovautasi Mokyklų, vykdančių bendrojo ugdymo programas, veiklos teminio išorinio vertinimo, organizuojamo 2021–2022 metais, analizuojamos temos „Įtraukiojo ugdymo įgyvendinimo kryptingumas mokyklose, vykdančiose bendrojo ugdymo programas“ vertinimo rodikliais ir šiai temai nustatytais klausimais.

Analizuoti Nacionalinės švietimo agentūros (toliau – NŠA) ir mokyklos pateikti duomenys: statistinė tėvų ir pedagogų nuomonės apie įtraukiojo ugdymo įgyvendinimą ataskaita, nacionalinio 4 ir 8 klasių mokinių pasiekimų statistika, Švietimo valdymo informacinės sistemos (toliau – ŠVIS) ir MVKĮ ir jos tobulinimo informacija; pirminė informacija prieš mokyklos veiklos išorinį vertinimą, veiklos planavimo, organizavimo ir įgyvendinimo dokumentai. Remiantis minėtais duomenimis, išskirti ir mokyklai pristatyti stiprieji ir tobulintini mokyklos veiklos aspektai, turintys įtakos įtraukiojo ugdymo įgyvendinimo kryptingumui mokykloje.

1. **MOKYKLOS KONTEKSTAS**

Vilniaus Jono Pauliaus II vidurinė mokykla įkurta 1994 metais. Vilniaus miesto tarybos 2002 m. gegužės 15 d. sprendimu Nr. 576 įsteigta Vilniaus Jono Pauliaus II pagrindinė mokykla. Vilniaus miesto savivaldybės tarybos 2011 m. liepos 13 d. sprendimu Nr. 1-149 „Dėl Vilniaus miesto savivaldybės bendrojo lavinimo mokyklų pertvarkymo į progimnazijas“ mokykla pertvarkyta į Vilniaus Jono Pauliaus II progimnaziją. Pagrindinė paskirtis – progimnazijos tipo progimnazija, kitos paskirtys – ikimokyklinio ugdymo grupės įstaiga darželis; pagrindinės mokyklos tipo specialioji mokykla, intelekto sutrikimų turintiems mokiniams. Mokymo kalba – lenkų. Nuo 2007 m. mokykloje įsteigta pirmoji Lietuvoje specialioji klasė lenkakalbiams mokiniams. Iššūkiai, su kuriais susiduria progimnazija, kaip tautinių mažumų mokykla – nepakankamas aprūpinimas ugdymo priemonėmis (vadovėliais (jų turinys neatnaujintas, todėl ne visai atitinka ugdymo turinį; specialiosios klasės mokiniai visai neturi jiems skirtų vadovėlių); nepakankamas švietimo pagalbos mokiniams teikimas (specialistų trūkumas ne tik pradinio ir pagrindinio ugdymo įgyvendinimui, bet ir specialiųjų ugdymosi poreikių (SUP) turintiems mokiniams); kokybiškas pagrindinio ugdymo programų įgyvendinimas (gamtamokslinio ugdymo mokytojų trūkumas). Šiuos iššūkius progimnazijos bendruomenė nepajėgi įgyvendinti savo ištekliais, reikia pagalbos nacionaliniu lygmeniu.

 2021 m. rugsėjo 13–29 d. progimnazijoje Lietuvos Respublikos švietimo, mokslo ir sporto ministerija ir NŠA atliko mokinių, tėvų ir pedagogų nuomonės apie įtraukiojo ugdymo įgyvendinimą mokykloje tyrimą (toliau – NŠA apklausa). Duomenys rinkti virtualiu būdu, apklausiant 5–8 klasių mokinius, 2–8 klasių mokinių tėvus, mokytojus, švietimo pagalbos specialistus, išskyrus direktorių. Atsakomybė už klausimynų pateikimą respodentams ir imties reprezentatyvumą deleguota mokyklos vadovui. Apklausoje taip pat dalyvavo tėvai, kurių vaikams nustatyti specialieji ugdymosi poreikiai (toliau – SUP). NŠA apklausos duomenimis, mokinių, tėvų, patiriančių socialinių-ekonominių sunkumų (kurių vaikai gauna nemokamą maitinimą) ir kitų mokinių ir tėvų nuomonė apie įtraukųjį ugdymą, išskirtoje teiginių vertinimo grupėje, – mažiau palanki įtraukiojo ugdymo nuostatoms. Mokinių, tėvų, kurių vaikai gauna specialiąją pedagoginę pagalbą ir kitų mokinių, tėvų nuomonė apie įtraukųjį ugdymą išskirtoje grupėje yra palankesnė įtraukiojo ugdymo nuostatoms.

Vertinimo metu užfiksuoti progimnazijos pažangos aspektai įtraukties sampratos link – kuriant mokyklą, tinkančią skirtingų gebėjimų, poreikių ir interesų turintiems mokiniams, tai dalijimosi įtraukiojo ugdymo vertybėmis ir filosofija; atvirumo mokinių įvairovei, mokinių priėmimo, pagarbaus bendravimo; praktinių mokymo būdų, tinkamų mokinių įvairovei, taikymas ir kt.

2021–2022 m. m. progimnazijoje yra 40 bendrojo ugdymo klasių komplektų, mokosi 979 mokiniai bendrojo ugdymo klasėse ir specialiojoje klasėje, iš jų 28 mokiniai mokosi pagal pritaikytą ar individualizuotą programą bendrojo ugdymo klasėse, 6 – specialiojoje klasėje, skirtoje intelekto sutrikimų turintiems mokiniams. Didžiausias mokinių skaičius: 4d – 25; 5d, 6a – 30. ŠVIS duomenimis, mokinių, ir SUP turinčių mokinių skaičius progimnazijoje mažėja. Du (2) specialiosios klasės mokiniai miesto ribose pavėžėjami į mokyklą ir iš jos. Pavėžėjimą organizuoja ir finansuoja Vilniaus miesto savivaldybė.

Mokinių priėmimas į progimnaziją vyksta vadovaujantis Priėmimo į Vilniaus miesto savivaldybės bendrojo ugdymo mokyklas tvarkos aprašu ir mokyklai priskirtomis teritorijomis (miesto savivaldybės mokyklų 1–4 ir 5–8 klasių (lenkų mokomąja kalba). Į klases pirmumo teise vienodu skaičiumi skiriami socialinės pagalbos ar dėmesio reikalaujantys mokiniai ir / ar mokiniai iš ypatingų socialinių poreikių šeimų; mokiniai, turintys pažymas apie pedagoginės psichologinės tarnybos įvertintus specialiuosius ugdymosi poreikius; mokiniai, likę kartoti kurso ir proporcingai paskirstant juos į klases pagal skaičių, lytį, dorinio ugdymo pasirinkimą. NŠA apklausos duomenimis, teiginiui „Į mokyklą priimamas kiekvienas vaikas, nepriklausomai nuo jo gebėjimų, tėvų socialinio statuso, negalių ar sutrikimų“– pritaria 96,2 proc. tėvų. Šis teiginys išskirtas kaip stipriausias mokyklos aspektas įtraukiojo ugdymo požiūriu.

 Progimnazijoje dirba 75 pedagogai, iš jų 3 švietimo pagalbos specialistai: logopedas (1,5 etato), specialusis pedagogas (0,5 etato), 2 socialiniai pedagogai (2,5 etato) ir septyni mokytojų padėjėjai. Pedagogai, dirbantys pagal pradinio ir pagrindinio (pirmosios dalies) ugdymo programas, turi reikiamą išsilavinimą, išskyrus vieną anglų k. mokytoją, kuri šiuo metu studijuoja pedagogiką.

 Progimnazijos duomenimis, daugumos šią mokyklą lankančių mokinių šeimų socialinė-ekonominė padėtis yra gera. Vizito metu mokinių lankomumas geras (88 proc.), užfiksuoti tik pavieniai vėlavimo atvejai.

Progimnazija palaiko glaudų ryšį su Vilniaus miesto savivaldybės administracijos bendrojo ugdymo skyriumi ir nuolat gauna reikiamą konsultacinę pagalbą įvairiais su ugdomąja veikla susijusiais klausimais bei 5-uoju policijos komisariatu, vykdant prevencinę veiklą.

Progimnazijos direktorė Janina Vysocka progimnazijai vadovauja nuo 2004 m., jos vadybinis stažas šioje mokykloje – 17 metų; direktorės pavaduotojų ugdymui – Sabinos Narunec – dvidešimt vieneri (21), Irenos Šostak – trylika (13), Gražinos Baslyk – treji (3) metai.

Direktorei 2021 metams suformuluotos penkios metinės užduotys, iš kurių dvi orientuotos į ugdymo proceso tobulinimą: „Tobulinti mokymą(si) virtualioje erdvėje“, „Didinti mokymo(si) konstruktyvumą, siekiant kiekvieno mokinio individualios pažangos“. Daugumos užduočių siektinus rezultatus galima vertinti, pvz., „Pagerinti 30 proc. 1–8 klasių mokinių rezultatus“, „Įrengti papildomą kompiuterių klasę“ ir kt. Užduočių rezultatų vertinimo rodikliai nenumato, kaip bus vertinamas atliktų užduočių poveikis, siekiant mokyklos pažangos ir geresnių mokinių pasiekimų. Progimnazija imli švietimo naujovėms, diegia įtraukiojo ugdymo principus ir nuostatas ugdymo procese, todėl, siekiant jos pažangos ir veiksmingumo vadovo veikloje, būtų prasminga numatyti ne tik kiekybinius, bet ir kokybinius vertinimo rodiklius, kuriais būtų galima vertinti ir apibrėžti kokybės augimą: aiškią esamą būklę, pažangą, bei padėtų įvertinti, kokiu lygmeniu pasiektas užduoties rezultatas.

1. **ĮTRAUKIOJO UGDYMO ĮGYVENDINIMO KRYPTINGUMAS MOKYKLOSE: STIPRIEJI IR TOBULINTINI MOKYKLOS VEIKLOS ASPEKTAI**

**STIPRIEJI MOKYKLOS VEIKLOS ASPEKTAI**

1. Mokyklos kūrimas visiems, formuojant įtraukią politiką (1.1 – 3 lygis).
2. Optimalus išteklių paskirstymas, tenkinant skirtingų gebėjimų mokinių poreikius (1.1 – 3 lygis).
3. Įtrauktį skatinanti tinklaveika, vienijanti visus bendruomenės narius pozityviai veiklai (1.6 – 3 lygis).
4. Sąlygų sudarymas kognityvinių gebėjimų ugdymui(si) pamokose, atsižvelgiant į mokinių skirtybes (2.2 – 3 lygis).
5. Pozityvus mokytojų profesionalumas, tobulinant įtraukiojo ugdymo gebėjimus (1.8 – 3 lygis).

**TOBULINTINI MOKYKLOS VEIKLOS ASPEKTAI**

1. Ugdymo planavimas, siekiant įtraukties įgyvendinimo kryptingumo (2.1 – 2 lygis).
2. Mokymo(si) poveikio vertinimas, atsižvelgiant į skirtingus mokinių gebėjimus (2.3 – 2 lygis).
3. **ĮSIVERTINIMO VEIKSMINGUMO MOKYKLOS PAŽANGAI ĮVERTINIMAS**

Progimnazija įsivertinimą vykdo vadovaudamasi Mokyklos, įgyvendinančios bendrojo ugdymo programas, veiklos kokybės įsivertinimo metodika (2016 m.). MVKĮ grupės narių kaita nedidelė, jos veiklą koordinuoja direktoriaus pavaduotojas ugdymui. Įsivertinimo procese dalyvauja dauguma pedagogų. Išanalizavus NŠA ir mokyklos pateiktą informaciją, galima teigti, kad mokykloje įsivertinimas vyksta kasmet, laikomasi rekomenduojamų įsivertinimo proceso etapų, įsivertinimo duomenys skelbiami viešai. Pamokose, grįžtamajam ryšiui gauti, Nacionalinės švietimo agentūros interneto sistemos „IQES online Lietuva“ ([www.iqesonline.lt](http://www.iqesonline.lt/)) platformos galimybės kol kas nenaudojamos. Platusis veiklos įsivertinimas atliekamas kasmet, stebima ir vertinama informacija, susijusi su veiklos situacija. Vykdant platųjį įsivertinimą ir pasirinkto (2019 m. „Mokymosi konstruktyvumas“, 2020 m. „Mokymasis virtualioje aplinkoje“, 2021 m. „Mokinių įsivertinimas“) veiklos rodiklio giluminį vertinimą, duomenims rinkti ir jiems apdoroti naudojamasi interneto sistema „IQES online Lietuva“ ([www.iqesonline.lt](http://www.iqesonline.lt/)). Remiantis aukščiausiomis ir žemiausiomis apklausų vertėmis, mokytojų metodinės grupės pateikia MVKĮ grupei po 5 siūlymus (priemones, būdus), kaip gerinti pasirinktą rodiklį, atsižvelgiant į tai – rengiamos rekomendacijos veiklai tobulinti.

Vizito metu vertinimo procese pastebėta keletas teigiamų pokyčių: savęs vertinimo procedūros integruotos į projektinę veiklą (pvz., Vaikų universitetas „Alfa“) ir ugdymo(si) procesą (pvz., mokiniai skatinami sieti išmoktus dalykus ir asmenines patirtis su nežinomais dalykais; paveikus pagalbos teikimas mokiniui; bendradarbiavimo elementai dirbant poromis / grupėmis ir kt.). Vertintojų pastebėta, kad MVKĮ grupei vertėtų rinktis įvairesnius duomenų šaltinius (pvz., dažniau taikyti stebėjimo, interviu metodo, mokytojų ir vadovų įsivertinimo, vykdomų refleksijų duomenis ir kt.), kurie papildytų anketinės apklausos duomenis, pagrįstų realų rodiklio kokybės lygį, sprendimai būtų priimami įrodymų pagrindu. Bendruomenei tikslinga vykdyti progimnazijos veiklos kokybės pokyčių analizę, t. y. analizuoti įsivertinimo poveikį mokiniui, mokytojui ir progimnazijos vadovams, siekiant veiksmingesnio įtraukiojo ugdymo veiklos įgyvendinimo kryptingumo vadyboje, lyderystėje ir ugdymo(si) procese.

1. **VERTINAMŲ VEIKLOS SRIČIŲ VERTINIMAS**
2. **Vertinimo sritis: LYDERYSTĖ IR VADYBA**

**Vertinimo lygis: 3.**

|  |  |
| --- | --- |
| **Rodiklis, vertinimo lygis** | Vertinimo pagrindimas |
| * 1. Perspektyva ir bendruomenės susitarimai, 3 lygis
 | Perspektyva ir bendruomenės susitarimai įgyvendinant įtraukųjį ugdymą yra geri.* Mokyklos vizija, fiksuota strateginiame mokyklos plane 2020*–*2025 m., orientuoja visą mokyklos bendruomenę įtraukiojo ugdymo kryptimi ir paveikiai priimama daugumos bendruomenės atstovų: „Mokykla, kur saugioje, jaukioje, sveikoje aplinkoje ugdomi įvairiausių poreikių mokiniai. Tai mokykla, kurios narius (mokinius – mokytojus – tėvus) vienija stiprus ryšys bendram tikslui ir veiklai. Čia kiekvienas jaučiasi saugiai ir išgyvena sėkmę“ *–* atspindi pagrindinius bendrus įvairių poreikių mokinių siekius *–* ugdytis saugioje, jaukioje, sveikoje aplinkoje; kurti visų bendruomenės narių vienybės idėją vardan vieno tikslo *–* mokytis kiekvienam pagal poreikius, išgyvenant sėkmę.

Pokalbių su mokiniais, jų tėvais ir pedagogais metu matyti, kad mokyklos vizija suprantama, svarbi ir priimtina, bendra kiekvienam nariui, mokytojai tiki mokinių galiomis; mokinių taryba savanoriauja *specialiojoje* klasėje. NŠA apklausos teiginiams: „Mokytojams kiekvienas vaikas yra svarbus ir vertingas“ – pritaria 81,6 proc. 2*–*8 kl. mokinių tėvų; „Mokykloje vyrauja nuomonė, kad kiekvienas mokinys yra pajėgus mokytis ir gali daug pasiekti“ *–* 91,7 proc. mokytojų.* Pagrindiniuose veiklos dokumentuose vertintojų stebėti kryptingi įtraukiojo ugdymo žingsniai:
* Strateginiame mokyklos plane 2020*–*2025 m. numatyti tikslai atspindi vizijos siekius (gerinti mokymo(si) kokybę, užtikrinant galimybę stebėti savo pasiekimus, patirti mokymosi sėkmę, nuolat siekti pažangos; modernizuoti ir pritaikyti erdves šiuolaikiniam ugdymui; tobulinti emocinę aplinką). 2021 m. veiklos plano uždaviniuose yra įtraukties apraiškų, pagrindžiančių kiekvieno mokinio dalyvavimą ugdymo(si) procese *–* atsižvelgiama į Geros mokyklos koncepciją *–* mokymosi sėkmės siekianti mokykla.

Išorės vertintojų pastebėta, kad:* mokyklos veiklos įsivertinimo ir strateginių 2019*–*2020 m. m., 2021 m. veiklos planų dermė atsispindi ir mokyklos direktorės metinėse užduotyse, kuriant mokyklą visiems; tačiau progimnazija, planuodama metų tikslus, uždavinius daugiausia remiasi pedagoginių darbuotojų dalyvavimu kūrime (veiklos planai, ugdymo planas, tvarkų kūrimas); pastebėtos bei kalbantis ir dokumentuose užfiksuotos daugumos bendruomenės narių aktyvaus įsitraukimo į svarbiausių klausimų svarstymo, dalyvavimo nuosekliose diskusijose apraiškos;
* dalis numatytų priemonių – strateginiams, metų veiklos tikslams bei uždaviniams įgyvendinti – apibūdinamos bendromis frazėmis, laukiami rezultatai numato bendruomenės ketinimus keistis: „mokiniams bus sudarytos sąlygos kartu su mokytojais planuoti sėkmės rodiklius“, „mokytojų teminiuose planuose ir pamokose atsispindės diferencijavimas“; nesistemingas nuoseklumas ir dermė mokytojų metiniuose ilgalaikiuose planuose, laikantis mokyklos priimtų susitarimų, stebint ir fiksuojant realiai pasiektus rezultatus ir pokyčius įtraukiojo ugdymo plotmėje;
* vykdomas mokytojų įsivertinimas metiniame pokalbyje su kuruojančiais vadovais; medžiaga nestruktūruojama, iš dalies atsižvelgiama kuriant mokyklos metinius veiklos planus bei strateginį planą.
* Mokykla tikslingai ir racionaliai naudoja finansinius išteklius bei materialinius resursus, atsižvelgdama į visų mokinių poreikius; juos papildo, naudodamasi Vilniaus miesto savivaldybės, Valstybės investicijų programos (VIP) skiriamomis lėšomis bei nebiudžetinėmis įplaukomis *–* 1,2% gyventojų pajamų mokesčiu, dalyvavimu projektuose ir patalpų nuoma.
* Materialiniai mokyklos ištekliai naudojami lanksčiai, atsižvelgiant į mokinių mokymosi poreikius, tai yra: visi kabinetai, biblioteka ir skaitykla – aprūpinti kompiuteriais ir kitomis informacinių technologijų (IT) priemonėmis; įrengtas spartusis belaidis internetas; 2019 m. progimnazijos veiklos įsivertinimo duomenimis, prie stipriųjų veiklos aspektų priskiriamas pastatas ir jo aplinka; mokiniai įsitraukia kurti įvairių erdvių (dekoruoja koridoriaus ir kabinetų sienas savo darbais). 2019*–*2020 m. veiklos plano stiprybių, silpnybių, galimybių ir grėsmių analizės (SSGG) stiprybių sąraše – ugdymosi aplinka, atitinkanti saugos reikalavimus; NŠA apklausos teiginiams: „Mūsų mokykloje nuolat galvojama, kaip geriau pritaikyti erdves skirtingų poreikių mokiniams“ – pritaria92,8 proc. mokytojų; „Mokykloje yra jaukių ir patogių vietų prisėsti, pabūti“ – pritaria 78,7 proc. mokinių.
* Progimnazijos aplinka iš dalies modernizuota, pritaikyta judėjimo negalią turintiems vaikams (platus įvažiavimas, automobilių stovėjimo aikštelė šalia mokyklos, keltuvas, praplatintos kai kurios išorinės ir visos vidinės durys).
* Daugumoje kabinetų mokiniai sėdi dviviečiuose suoluose, kurie lanksčiai struktūruojami pagal mokytojo planuojamus pamokos tikslus, klasių aplinkos jaukios; daugumoje pamokų pateikiamos įvairios mokyklos turimos mokymo priemonės bei mokytojų pagaminta dalomoji medžiaga. Tai užfiksuota pamokų stebėjimo protokoluose:
* iš 49 stebėtų pamokų, 38 ugdymo aplinkos vertinamos gerai ir labai gerai (pritaikytos esamam mokinių skaičiui, atitinka mokinių poreikius, naudojamos įvairios priemonės);
* 19 pamokų – optimalus išteklių paskirstymas, veiksmingas mokymo priemonių naudojimas pamokos uždaviniui pasiekti, žymėtas kaip stiprusis pamokos aspektas;
* potencialus priemonių naudojimas ir sukurta įtraukianti mokymosi aplinka stebėta 23 mokymosi (šiuolaikinės) paradigmos pamokose ir atitinkamai 12 tradicinių pamokų, kuriose aiškus mokytojo vadovavimo akcentas;
* ugdymosi aplinkos geriausiai įvertintos mokymosi (šiuolaikinės) paradigmos (vidurkis – 3,5), bandymo dirbti šiuolaikiškai (vidurkis – 3,14), tradicinėse (vidurkis – 2,63) pamokose. Ugdymo aplinkas mokinių įtraukčiai geriausiai naudoja aukščiausią kvalifikacinę kategoriją turintys mokytojai;
* pagirtina mokytojų praktika naudoti sąveikųjį ekraną pamokos medžiagos suvokimui gilinti, mokinių veikloms aktyvinti, probleminiams klausimams analizuoti – tai stebėta 31 pamokoje išorės vertinimo savaitės metu.
* *Specialioji* klasė gerai aprūpinta, jauki, turi tinkamų mokymo(si) priemonių ugdymui organizuoti; pastoliavimui *–* iš dalies; reikia sistemingai papildyti dėl susidėvėjimo.

*Apibendrinus surinktus duomenis, darytina išvada, kad progimnazijos vizija yra reali šios mokyklos veiklos perspektyva, priimtina daugumai mokyklos bendruomenės narių ir telkianti mokyklą įtraukčiai. Tikslingai naudojami ištekliai: nuosekliai tobulinamos ugdymosi aplinkos, atsižvelgiant į turimas lėšas ir jas papildant naudojamasi įvairiais šaltiniais. Mokykla yra numačiusi kasmet turtinti ir atnaujinti šiuolaikiškas mokymo(si) priemones, ruošdamasi suasmenintam mokymui(si). Vizijos bendrumas ir optimalus išteklių paskirstymas išskirti kaip stiprieji veiklos aspektai.* |
| * 1. Lyderystė, 3 lygis
 | Mokyklos lyderystė potenciali.* Mokyklos vadovai tinkamai telkia mokyklos bendruomenę įtraukiojo ugdymo kryptimi: 2020*–*2025 m. strateginiame plane, kurį rengė visų mokyklos savivaldos grupių atstovai, numatyti tikslai, skatinantys mokyklos bendruomenę vadovautis įtraukiojo ugdymo nuostatomis; įtraukimas ir teisingumas – mokykloje suprantami kaip kokybiško ugdymo pagrindas. Mokyklos 2021 m. veiklos plane numatyta didinti mokymosi konstruktyvumą, siekiant kiekvieno mokinio individualios pažangos, įtraukti mokinius į mokymosi pasiekimų į(si)vertinimą, pažangos stebėjimą, pasiektų rezultatų apmąstymą.
* Skatinama mokytojų lyderystė bei siekiama ugdymo kokybės veiksmingumo, kuriama palanki saviraiškai pedagoginės bendruomenės kultūra mokantis, dalyvaujant seminaruose, konferencijose, tarptautiniuose ir šalies projektuose, dalijantis patirtimi:
* 2021 m. dauguma mokytojų tobulino profesines kompetencijas seminaruose: „Vertinimo sunkumai: ką daryti, kad padėtume vaikui?“, „Safe Talk“, „Asist“, „Ugdymo(si) pažangą skatinantys vadybiniai sprendimai mokykloje“, „Profesinės raidos svarba ir galimybės“, „Komunikacinių gebėjimų ugdymas“, „Nuo Mūzos iki Pedagogo“, „Skaitmeninis raštingumas“, „Saugios mokymo(si) aplinkos kūrimas mokytojui, mokiniams ir mokinių tėvams“; šešimokytojai 2021 m. skaitė pranešimus lenkų kalba besimokančių mokyklų kolegoms; visi mokyklos švietimo pagalbos specialistai dalyvavo nuotoliniuose mokymuose;
* kuruojančios atitinkamas ugdymo sritis pavaduotojos kas mėnesį sprendžia aktualiausius mokyklai klausimus (mokinių, patiriančių ugdymosi sunkumų, mokymo, konsultacijų lankymo, mokymosi krūvio optimizavimo); įtraukiami klasių auklėtojai, dėstantys mokytojai – tai prisideda prie lankstaus švietimo pagalbos mokiniui problemų sprendimo, paveikiai kuriama palanki mokymuisi aplinka mokykloje. NŠA apklausos teiginiui „Mokykla deda daug pastangų, kad joje visiems būtų gera“ *–* pritaria 88,6 proc. mokinių tėvų.
* Progimnazijos vadovai telkia mokyklos bendruomenę įtraukiojo ugdymo pokyčiams:
* skatina skirtingų bendruomenės grupių bendradarbiavimą *–*mokytojų, mokinių, jų tėvų, ryšių su išorės aplinka kūrimą;
* rūpinasi tinkamu mokyklos aprūpinimu ugdymui(si) reikalingomis priemonėmis, skirtomis įvairiems mokinių poreikiams tenkinti (mokykloje veikia *specialioji* klasė, mokosi 28 SUP turintys mokiniai);
* inicijuoja palankią ugdymui(si) tinklaveiką: mokykla aktyvi projektuose, skatinančiuose skirtingų poreikių atpažinimą, gebėjimų lavinimą; dalyvauja ugdymą paremiančiuose projektuose (Vilniaus švietimo pažangos centro 2021*–*2022 m. m. projekte „Šiuolaikiškas matematinių gebėjimų ugdymas ir pažangos stebėsena“ (dalyvauja 5 ir 7 klasių mokiniai), ilgalaikiame projekte Vilniaus miesto pradinių klasių mokytojams „Informatika ir technologinė kūryba pradiniame ugdyme“. NŠA apklausos teiginiui „Mokyklos vadovai telkia mokyklos bendruomenę pokyčiams ugdymo srityje“ *–* pritaria 97,1 proc. pedagogų, 86,2 proc. tėvų.
* Pastebėta, kad progimnazijos ugdymo plane numatyta stebėti kiekvieno mokinio pažangą, skirti pagalbą, esant poreikiui, – numatytos kitos mokytojų atliekamos funkcijos, tačiau nenumatoma vertinti pokyčio, nuosekliai taikyti mokinių poreikių skirtumus atliepiančią praktiką. NŠA anketos duomenimis, 63 proc. mokinių teigia, kad „Kartu su mokytoju aptaria, ką turi išmokti artimiausiu metu“; „To, ko mokausi, man yra per sunku“ (standartizuotas vidurkių skirtumas -0,22) teigia mokiniai iš šeimų, patiriančių socialinių-ekonominių sunkumų.

*Mokyklos lyderiai gerbia mokyklos bendruomenės narius, yra tolerantiški, laikosi pedagogo etikos, tikslingai rūpinasi ugdymo(si) aplinka, tinkamai skatina mokyklos bendruomenę kurti įtraukiąją kultūrą.* |
| * 1. Mokyklos savivalda, 2 lygis
 | Mokyklos savivalda neišskirtinė.* Savivaldos veiklos grupės (progimnazijos taryba, mokytojų taryba, mokytojų metodinės grupės, klasės tėvų komitetai) įteisintos progimnazijos nuostatuose, susitarta dėl savivaldos institucijų atstovavimo ir organizavimo formų. Nuostatuose neįteisinta, tačiau realiai veikia Mokinių taryba, į kurią gali kandidatuoti 5*–*8 kl. mokiniai. Mokinių tarybos pagrindinė veikla *–* renginių organizavimas mokykloje, savanorystės pagalba.
* Mokytojų taryba svarsto mokinių pažangos ir kėlimo į aukštesnę klasę klausimus, pritaria mokyklos vadovų teikiamiems siūlymams.
* Metodinės grupės svarbiausius ugdymo turinio bei organizavimo klausimus aptaria tarpusavyje, derina su kuruojančia pavaduotoja. Pastebėta, kad metodinių grupių veiklos planų kūrimas neturi bendros strategijos bei tiesioginio ryšio su mokyklos ugdymo planu (UP), neaiški dermė su mokyklos dokumentais.
* Mokyklos tarybos tėvų atstovė susitikime teigė, jog tėvai teikia mokyklos vadovams siūlymus (dėl nuotolinio ugdymo klausimų, mobiliųjų telefonų naudojimo tvarkos, bibliotekos knygų papildymo) ir būna išgirsti; pritaria mokyklos vadovų teikiamiems siūlymams dėl lėšų naudojimo, priemonių įgyvendinimo, pasitiki administracija.

*Savivaldos institucijos savo inicijuotomis veiklomis neblogai prisideda prie mokyklos pozityvaus mokymosi klimato, saugios ugdymosi aplinkos kūrimo, gerosios patirties sklaidos. Mokykla turėtų susitarti ir nuosekliai derinti kiekvienos metodinės grupės veiklos, grupių integracijos galimybes įtraukčiai pagerinti. Aptarti kuriamų dokumentų, siejant su pagrindiniais mokyklos veiklos planais, poreikį, paskirtį, dermę ir gyvumą, tarpusavio idėjų sąryšingumą, atsižvelgiant į kiekvieno mokinio poreikius.* |
| * 1. Veikimas kartu, 2 lygis
 | Veikimas kartu neišskirtinis.* Progimnazijoje veikia 8 metodinės grupės. Bendraujant ir bendradarbiaujant su kolegomis analizuojami, aptariami svarbūs ugdymo klausimai, pasiekiami bendri susitarimai; organizuojamos metodinės savaitės pagal mokyklos mėnesio planus; skatinama tarpdalykinė integracija, atvirų veiklų bendruomenės nariams organizavimas, dalijimasis gerąja patirtimi mokykloje ir už jos ribų. Pokalbio metu mokytojai nurodė, kad, mokydamiesi ir dalindamiesi gerąja patirtimi mokykloje ir už jos ribų, įgauna naujos patirties apie įtraukųjį ugdymą, padrąsinimo ir motyvacijos. 63,3 proc. pedagogų mano, kad kitų kolegų nuomonė apie darbą yra naudinga.
* Švietimo pagalbos specialistai, mokytojai, jų padėjėjai aptaria pamokos planavimo, metodų, tinkamų priemonių parinkimą, kuris sudaro sąlygas SUP turintiems mokiniams sėkmingiau įsitraukti į mokymo(si) procesą.
* *Specialiojoje* klasėje labai tikslingai bendradarbiauja mokytojas ir mokytojo padėjėjai, siekdami padėti kiekvienam vaikui. *Bendrojo ugdymo* klasėse trūksta kryptingo, efektyvaus mokytojo ir mokytojo padėjėjų bendradarbiavimo.
* NŠA apklausos teiginys (tėvų, kurie gauna specialiąją pedagoginę pagalbą, ir kitų tėvų nuomonė apie įtraukųjį ugdymą) „Mano vaikas žino, kokius tikslus jis turi pasiekti mokydamasis“ – standartizuotas vidurkių skirtumas – -0,26, kuris yra mažiau palankus įtraukiojo ugdymo nuostatoms nei kitoje grupėje.

*Siekiant mažinti atskirtį, bendruomenei būtų tikslinga skirti dėmesio ne tik bendram darbo planavimui (mokytojas, spec. pedagogas, mokytojo padėjėjas; mokytojas ir mokytojo padėjėjas), bet ir ugdymo tikslų ir funkcijų pasidalijimui (ar mokinys ruošiamas naujos medžiagos suvokimui, kad nepatirtų nesėkmės, ar jos įtvirtinimui; kur mokinys dirbs – klasėje ar spec. pedagogo kabinete; ar visą pamoką, ar tik dalį; kokių papildomų priemonių reikės ir kas jas parengs ir kt.) bei bendro darbo veiksmingumo vertinimui.* |
| * 1. Bendradarbiavimas su tėvais / globėjais, 2 lygis
 | Bendradarbiavimas su tėvais neišskirtinis.Apibendrinus surinktus duomenis, vertintojų išskirtos šios mokyklos ir tėvų bendradarbiavimo formos:* *Informavimas apie* jų vaikų pažangumą, lankomumą, elgesį įrašais elektroniniame dienyne; individualių susitikimų / pokalbių metu; telefonu; žinutėmis mobiliuoju telefonu ir kt.; apie mokyklos renginius, pasiekimus, projektus ir kt. skelbiama mokyklos tinklalapyje, stenduose, klasės / mokyklos tėvų susirinkimų metu, spaudoje ir kt.
* *Kvietimas* dalyvauti klasės (šventėse, ekskursijose), renginiuose, akcijose, projektuose ir progimnazijos taryboje, atestacinėje komisijoje, vadovų pokalbiuose aktualiais klausimais.
* *Pagalba* skirtingų poreikių (specialiųjų, mokymosi sunkumų, elgesio) turinčių vaikų tėvams.
* NŠA apklausos teiginiai (tėvų, kurie gauna specialiąją pedagoginę pagalbą, ir kitų tėvų nuomonė apie įtraukųjį ugdymą): „Mūsų mokykloje trūksta įvairesnių bendravimo formų“ – standartizuotas vidurkių skirtumas – -0,57; „Mano vaikui padeda siekti geriausio rezultato“ – -0,32 yra mažiau palankūs įtraukiojo ugdymo nuostatoms nei kitoje grupėje.

*Siekiant, kad mokinio tėvai taptų lygiaverčiais ugdymo dalyviais, vertėtų organizuoti tikslingus pokalbius (pvz., vaikui pritaikytų programų skirtumų suvokimas; vaiko mokymosi sunkumų pažinimas; pagalbos savo vaikui galimybių suvokimas ir kt.), tai įgalintų tiek tėvus, tiek mokytojus bei švietimo pagalbos specialistus geriau suprasti vieniems kitus, stiprintų partnerystės santykius.* |
| * 1. Mokyklos tinklaveika, 3 lygis
 | Mokyklos tinklaveika paveiki.* Progimnazija sistemingai dalyvauja įvairiose veiklose su socialiniais partneriais, Jono Pauliaus II mokyklų grupe tarptautiniuose ir šalies projektuose. Tai atsispindi mokyklos veiklos dokumentuose, o progimnazijos atvirumą, siekį bendrauti, domėtis kintančia aplinka, dalintis, įgauti patirties įtraukties klausimais patvirtino pokalbiuose dalyvavę įstaigos veiklos grupių atstovai. Progimnazijos 2021 m. veiklos plano stiprybių, silpnybių, galimybių ir grėsmių analizėje (SSGG) bendradarbiavimas su įvairiomis institucijomis ir socialiniais partneriais išskirtas kaip stiprybė.
* Mokykla deklaruoja atviros ir lanksčios ugdymo įstaigos vertybes, inicijuoja veiklas, įtraukiančias įvairių poreikių ir gebėjimų mokinius:
* siekdama mokymosi tęstinumo, progimnazija bendradarbiauja su lopšeliais-darželiais, 11 Vilniaus miesto ir 11 Lenkijos mokyklų;
* pripažindama žmonių įvairovę dalyvauja labdaros ir pilietinėse akcijose: „Sau ir kitiems“, „Kalėdinis atvirukas senjorui“, „Šiek tiek laimės vargstantiems“, „Papuošk Kalėdų eglę Švelniukais ir padėk vaikams su negalia“, „Bendra gėlė hospisui“ ir kt.;
* puoselėdama vertybes ir tobulindama dalykines ir bendrąsias kompetencijas dalyvauja tarptautiniuose ir šalies projektuose: „Alfa“, „Šiuolaikiškas matematinių gebėjimų ugdymas ir pažangos stebėsena“ (virtuali mokymo(si) platforma „Eduten Playground“), „Drauge su edukacija – Polonijos šeima“, „Let‘s screate a story“, „Mažasis mokinių seimas“ ir kt.);
* siekdama bendradarbiavimo su kitomis organizacijomis skatina (ir rengia) pamokas muziejuose, įmonėse. Pamokose dalyvauja įdomūs žmonės, turintys aktualią mokymosi temai patirtį.
* Mokyklos pedagogai, mokinių taryba organizuoja renginius miesto mastu. Juose dalyvauja tėvai, į veiklas įtraukiami SUP turintys mokiniai. NŠA apklausos teiginiui „Vietos / mikrorajono bendruomenė yra aktyvi mokyklos gyvenime“ – pritaria 62,1 proc. pedagogų.
* Būsimieji mokytojai atlieka pedagoginę praktiką: Vilniaus Vytauto Didžiojo universiteto lenkų kalbos ir literatūros mokytojai, Vilniaus kolegijos Švietimo akademijos pradinio ugdymo mokytojai, Lietuvos sporto universiteto fizinio ugdymo mokytojai. Į progimnaziją sugrįžo dirbti buvę devyni jos abiturientai.
* Pokalbiuose su mokyklos atstovais įvardinta, kad, sprendžiant sveikos gyvensenos, žalingų įpročių prevencijos klausimus, bendradarbiaujama su policija, sveikatos priežiūros, vaiko teisių institucijomis ir kt. savivaldybės organizacijomis.

*Progimnazija įtraukia didelę mokyklos bendruomenės dalį į miesto, šalies, tarptautines veiklas, tokiu būdu atspindėdama įvairių poreikių vaikų viltis, kuria mokinių, mokytojų ir tėvų bendrystę, vienija juos įtraukiojo ugdymo kryptimi, stiprina įtraukiojo ugdymo nuostatas. Remdamasi pateiktais duomenimis, išorės vertintojų komanda pagrįstai teigia, jog progimnazijos tinklaveika paveiki, remianti įtrauktį ir išskirta kaip stiprusis veiklos aspektas.* |
| * 1. Kompetencija, 3 lygis
 | Kompetencija tinkama.* Progimnazijoje dirba tinkamą išsilavinimą ir kvalifikaciją turintys pedagogai: du (2) ekspertai, šešiolika (16) mokytojų metodininkų, penkiasdešimt (50) vyresniųjų mokytojų, trys (3) mokytojai, vienas (1) neturi pedagogo kvalifikacijos; švietimo pagalbos specialistai – trys (3) vyresniojo, vienas (1) – aukštesnei kvalifikacinei kategorijai neatestuotas.
* Pamokų stebėjimo duomenys rodo, kad mokytojų kvalifikacija ir turimos kompetencijos daro tiesioginę įtaką pamokos kokybei (mokytojo eksperto pamokos vidurkis – 3,4; mokytojo metodininko – 2,75; vyresniojo mokytojo – 2,56; neturinčio pedagogo kvalifikacijos – 2,2).
* Geriausiai įvertintos šiuolaikinės paradigmos ir bandymo dirbti šiuolaikiškai pamokos, kuriose mokytojai planuoja ugdymą, siekdami atliepti kiekvieno mokinio poreikius, taiko veiksmingus visų ir kiekvieno mokinio įsitraukimo į mokymosi procesą būdus, kuria įtraukią kultūrą pamokose, siekdami, kad kiekvienas vaikas jaustųsi vertingas ir reikalingas. NŠA apklausos teiginiams: „Mokytojams kiekvienas vaikas yra svarbus ir vertingas“ – pritaria 81,6 proc. tėvų; „Mūsų mokykloje vadovai pagarbiai elgiasi su visais mokytojais, darbuotojais ir mokiniais“ *–* 99,3 proc. mokytojų.
* 4 stebėtose pamokose mokytojai dirbo pagal šiuolaikinę mokymo paradigmą (iš jų 3 pamokose dirbo mokytojai, turintys mokytojo metodininko kvalifikacinę kategoriją), 21 stebėtoje pamokoje mokytojai stengėsi dirbti šiuolaikiškai ir veiksmingai (iš jų 17 pamokų dirbo mokytojai, turintys vyr. mokytojo kvalifikacinę kategoriją) bei 24 stebėtose pamokose vyravo tradicinė mokymo paradigma (iš jų 15 pamokų dirbo mokytojai, turintys vyr. mokytojo kvalifikacinę kategoriją).
* *Specialiojoje klasėje* stebėti šiuolaikinės pamokos aspektai, lavinantys mokinių bendruosius, socialinius ir specialiuosius gebėjimus. Atsižvelgdama į mokinių galimybes, mokytoja bando dirbti šiuolaikiškai ir įdomiai.

*Mokykloje dirba išsilavinę ir kvalifikuoti mokytojai, kurie nuosekliai domisi naujovėmis, pamokose tinkamai taiko šiuolaikines technologijas, įvairius mokymo būdus (ne tik iš vadovėlio), metodus, stengdamiesi sudominti ir įtraukti dalyvauti veiklose visus klasės mokinius.* |
| * 1. Nuolatinis profesinis tobulėjimas, 3 lygis
 | Nuolatinis profesinis tobulėjimas paveikus.* Progimnazijoje susitarta dėl kvalifikacijos tobulinimo prioritetų – mokinių mokymosi konstruktyvumo, tikslingo virtualių edukacinių aplinkų ir skaitmeninio turinio naudojimo, kurių įgyvendinimas vertintojų stebėtas ir ugdymo procese (detaliau žr. 1.1 ir 2.2 rodiklių aprašymuose).
* Pedagogai kelia savo kvalifikaciją įtraukiojo ugdymo srityje, lanko seminarus, mokymus: „Pažindami vaiką – pažįstame save. Padėdami vaikui – padedame sau“, „Ugdymas ir vertinimo proceso tobulinimo kryptys tautinių mažumų gimtųjų kalbų pamokose“, „Įtraukiojo ugdymo užtikrinimas įvairių poreikių mokiniams“ ir kt., dalyvauja tarptautiniuose, nacionaliniuose projektuose, stažuojasi užsienyje (Lenkijoje, Čekijoje, Vokietijoje ir Latvijoje) ir nuosekliai pamokose pritaiko įgytas žinias praktiškai, siekia dirbti patraukliai ir šiuolaikiškai. Stebėtose pamokose 51 proc. mokytojų dirbo pagal šiuolaikinę ir sąveikos paradigmas, 49 proc. – pagal tradicinę paradigmą.
* Mokytojai kartą per metus aptaria asmeninės veiklos / indėlio klausimus su kuruojančiu vadovu ir bendrauja (pokalbio metodu) metodinėse grupėse arba individualiai, tačiau kryptingo asmeninio meistriškumo augimo planas nerengiamas. Susitikimo dalyvių teigimu, mokytojai įsivertinimo lenteles aptaria su kuruojančia pavaduotoja kartu arba individualiai. Žino, kokių seminarų reikia kvalifikacijos kėlimui.

Tikslinga sukurti keitimosi gerąja patirtimi praktiką metodinėse grupėse, vadovaujantis stipriaisiais progimnazijos mokytojų pamokos aspektais.* Švietimo pagalbos specialistai ir mokytojai formuoja bendruomenės narių nuostatas, leidžiančias priimti žmonių įvairovę kaip vertybę. Bendras jų darbas (pamokos planavimas, darbo būdų, metodų, tinkamų priemonių parinkimas) sudaro sąlygas SUP turintiems mokiniams sėkmingiau įsitraukti į mokymo(si) procesą.
* Geri mokinių Elektroninio nacionalinio mokinių pasiekimų patikrinimo (el. NMPP) rezultatai.

*Ieškoma paveikių būdų ir galimybių tobulėti naudojantis projektais, dalyvaujant kursuose, seminaruose, mokantis savo aplinkoje. Pozityvus mokytojų profesionalumas, tobulinant įtraukiojo ugdymo gebėjimus, išskirtas kaip stiprusis veiklos aspektas.* |
| ***Stiprieji vertinamos srities veiklos aspektai*** | Mokyklos kūrimas visiems, formuojant įtraukią politiką (1.1 – 3 lygis).Optimalus išteklių paskirstymas, tenkinant skirtingų gebėjimų mokinių poreikius (1.1 – 3 lygis).Įtrauktį skatinanti tinklaveika, vienijanti visus bendruomenės narius pozityviai veiklai (1.6 – 3 lygis).Pozityvus mokytojų profesionalumas, tobulinant įtraukiojo ugdymo gebėjimus (1.8 – 3 lygis). |
| ***Tobulintini vertinamos srities veiklos aspektai*** | Siekiant stiprinti įtraukiojo ugdymo veiklos įgyvendinimo kryptingumą, mokyklai vertėtų didesnį dėmesį skirti šių rodiklių tobulinimui – Mokyklos savivaldos (1.3); Veikimo kartu (1.4); Bendradarbiavimo su tėvais, globėjais (1.5). Detaliau žr. išvardintų rodiklių rodiklio aprašyme*.* |
| ***Vertinamos srities rekomendacijos*** | Stiprinant bendradarbiavimą heterogeninėje (įgyvendinamas bendrasis ir specialusis ugdymas) bendruomenėje ir siekiant nuoseklaus įtraukiojo ugdymo veiklos kryptingumo, progimnazijos bendruomenei būtų tikslinga:* planuojant svarbius – įtraukiojo ugdymo kryptį numatančius tikslus (metų veiklos, ugdymo plano bei kituose dokumentuose), skirti didesnį dėmesį aktyviam visų bendruomenės grupių dalyvavimui, kokybę rodančių kriterijų nustatymui, įgyvendinimo proceso tarpinės sėkmės stebėsenai, siekiamo rezultato aiškumui, poveikio įtraukiajam ugdymui vertinimui;
* stiprinti kolegialaus mokymo praktiką, naudojantis mokytojų įsivertinimo rezultatų aptarimu ir sisteminga praktine veikla pagal konkretų tikslą;
* siekiant mažinti atskirtį tarp tėvų, kurie gauna specialiąją pedagoginę pagalbą, tėvų, patiriančių socialinių ekonominių sunkumų, ir kitų tėvų – ieškoti įvairesnių bendravimo su tėvais formų;
* sutelkti didesnį dėmesį į savivaldos veiklų aktyvinimą.
 |

1. **Vertinimo sritis: UGDYMAS(IS) IR MOKINIŲ PATIRTYS**

**Vertinimo lygis: 3.**

|  |  |
| --- | --- |
| **Rodiklis, vertinimo lygis** | Vertinimo pagrindimas,*apibendrinimas* |
| * 1. Ugdymo(si) planavimas, 3 lygis
 | Ugdymo(si) planavimas tinkamas.* Progimnazijos ugdymo plane (toliau – UP) iškeltas ugdymosi tikslas yra adekvatus bendrojo ugdymo planui (BUP). UP plane iš dalies atsižvelgiama į mokyklos kontekstą: numatytos individualaus mokinio ugdymo plano sudarymo galimybės, numatyta papildomo mokymosi galimybė (konsultacijos) mokiniams, turintiems mokymosi sunkumų, tačiau nėra priimtų susitarimų dėl ugdymo turinio pokyčių skirtingus gebėjimus turintiems mokiniams (pvz., nenumatytas gabiųjų mokinių ugdymas). Ypač svarbu mokyklai – numatyti ir priimti visiems mokytojams bendrus susitarimus dėl ugdymo turinio diferencijavimo, individualizavimo, suasmeninimo. Pokalbio metu su metodinių grupių pirmininkais teigta, kad dalis mokytojų naudojasi elektroninės mokymo(si) aplinkos „Ema“, skaitmeninės mokymo(si) aplinkos „Eduka“ pratybomis, virtualia „Eduten Playground“ mokymo(si) sistema, kuriomis naudojantis, mokiniams sudaromos galimybės pasirinkti skirtingo lygio užduotis ir siekti asmeninių tikslų individualiu tempu. Vertinimo metu buvo stebimas kai kurių mokinių poreikis gauti diferencijuotą turinį. NŠA apklausos teiginiui „Klasėje visada spėju atlikti pateiktas užduotis“ – pritaria 55,1 proc. mokinių.
* Pastebėta, kad neaiški ilgalaikių planų paskirtis, nėra dermės su mokyklos dokumentais, nesusitarta dėl ilgalaikių planų kaitos mokslo metų eigoje, atsižvelgiant į konkrečios klasės kontekstą, mokinių poreikius bei ugdymo proceso situacijos pokyčius.
* Stebėtos 37 kviestinės ir 12 nekviestinių veiklų. Pastebėta, kad kviestinių (vidurkis – 2,67) ir nekviestinių (vidurkis – 2,50) pamokų vertinimai įtraukčiai nėra statistiškai reikšmingi.
* Tikslingas dalykinių ir bendrųjų kompetencijų ugdymas stebėtas 38-se pamokose iš 49-nių, 5-se išskirtas kaip tobulintinas pamokos aspektas, nesudarant palankesnių sąlygų kiekvienam mokiniui ugdytis komunikavimo ir asmeninių kompetencijų. NŠA apklausos teiginiams: „Mano vaikas žino, kokius tikslus jis turi pasiekti mokydamasis“ – pritaria89,7 proc. tėvų, „Kartu su mokytoju aptariame, ką turiu išmokti artimiausiu metu“ *–* 63,1 proc. mokinių.
* Pamokų stebėjimo protokoluose dažnai fiksuotas paveikus turinio prieinamumas mokiniams, tikslingas ugdymo būdų bei priemonių numatymas; mokymo(si) uždavinys mokiniams aiškus, suprantamas, orientuotas į sąlygas, veiklą ir rezultatą. *Ugdymo(si) planavimas*, kaip stiprioji veikla, išskirtas 49-se pamokose, kaip tobulintina – 19-je.
* Pamokų metu dažnai teikta pagalba (nukreipiantys klausimai, galimybė dirbti poroje su kitu mokiniu ir kt.) ne tik SUP turintiems mokiniams, bet ir tiems, kurie susiduria su mokymosi kliūtimis. Pastoliavimas mokiniui ugdymo procese, kaip stiprusis pamokos aspektas, vertintojų išskirtas 8 pamokose.
* Progimnazijoje parengtas Mokymosi pagalbos teikimo aprašas, kuriame aiškiai apibrėžtas švietimo pagalbos specialistų, mokytojų, klasių vadovų, mokinių tėvų, Vaiko gerovės komisijos, mokyklos administracijos bendradarbiavimas, siekiant sudaryti „vienodas galimybes kiekvienam mokiniui pasiekti maksimalius, jo galias atitinkančius, ugdymosi rezultatus.“
* Socialiniai pedagogai konsultuoja klasių vadovus, dalykų mokytojus, aptaria iškilusias problemas dėl mokinių elgesio, mokymosi ir kartu ieško būdų jas spręsti. Konsultuoja mokinius, jų tėvus, aptaria konkrečias problemas dėl mokinio elgesio, savijautos, mokymosi, bendradarbiauja jas sprendžiant.
* Specialusis pedagogas ir logopedas bendradarbiauja su mokytojais, kitais švietimo pagalbos specialistais specialiojo ugdymo klausimais, konsultuoja dalykų mokytojus, kokių metodų, būdų, užduočių, priemonių ar kitos pagalbos reikia SUP turintiems mokiniams pamokose.
* Specialusis pedagogas vienu etatu dirba *specialiojoje* klasėje, puse etato – su SUP turinčiais mokiniais *bendrojo ugdymo* klasėse. Šiuo metu progimnazijoje mokosi 28 SUP turintys mokiniai, todėl daliai mokinių neužtikrinama spec. pedagogo pagalba. NŠA apklausos teiginiui „Specialistų (spec. pedagogo, logopedo, psichologo) pagalba mano vaikui labai veiksminga“ – pritaria 81,2 proc. 2–4 kl. mokinių tėvų, 38 proc. 5–8 kl. tėvų. Pastebėta, kad specialusis pedagogas užsiėmimus organizuoja savo kabinete.
* Šiuo metu mokykloje nėra psichologo. Mokyklos VGK ir mokytojus pagal galimybes konsultuoja Vilniaus miesto PPT psichologas.
* Stebėtose pamokose *specialiojoje* klasėje tikslingai bendradarbiavo mokytojas ir mokytojų padėjėjai, visiems vaikams laiku ir tinkamai suteikta pagalba.
* Iš stebėtų pamokų *bendrojo ugdymo* klasėse, individualių pokalbių su dalykų mokytojais pastebėta, kad mokytojų padėjėjų pagalba dažniausiai teikiama tik vienam ar keliems vaikams, o ne visiems, kuriems iškyla mokymosi kliūčių.
* Progimnazijoje susitarta dėl paramos ar pagalbos teikimo šeimai ir mokiniams (pagalbos mokiniui teikimo modelis, pagalba mokinio savirūpai, mokymosi pagalbos teikimas ir kt.). NŠA apklausos teiginiui „Mokykla siekia padėti kiekvienam mokymosi ar elgesio sunkumų turinčiam vaikui“ *–* pritaria 87 proc. tėvų.
* Prevencinių programų (socialinių ir emocinių kompetencijų ugdymas) temos integruojamos į klasių valandėlių veiklas.
* Pirminiais mokyklos informacijos (MPI) duomenimis, didelis dėmesys skiriamas mokinių saviraiškai, organizuojant ir vykdant kryptingą neformalųjį švietimą, veiklas, vykstančias po pamokų, tačiau NŠA apklausos teiginiui, kad „Mūsų mokykloje yra didelė būrelių, neformaliojo ugdymo veiklų pasiūla“, *–* pritaria 56,9 proc. 5–8 klasių mokinių tėvų, 23,5 proc. – 2–4 klasių mokinių tėvų.
* 388 iš 979 mokinių dalyvauja neformaliojo švietimo veiklose progimnazijoje, iš jų 27 – SUP turintys mokiniai; 476 mokiniai – už mokyklos ribų. *Specialiųjų klasių* mokiniai mokykloje lanko būrelį „Smalsučiai“.

*Apibendrinus gautus duomenis, darytina išvada, kad ugdymo planavimą verta stiprinti ir plėtoti: pedagogų bendruomenei reikėtų didesnį dėmesį skirti UP rengimui, susitarti dėl mokytojų ilgalaikių teminių planų paskirties, atsižvelgiant į mokyklos ir konkrečios klasės kontekstą (detaliau žr. „Vertinimo srities rekomendacijų“ aprašyme).* |
| * 1. Įgalinantis vadovavimas mokymuisi ir mokinių mokymosi patirtys, 3 lygis
 | Įgalinantis vadovavimas mokymuisi ir mokinių mokymosi patirtys tinkamos.* Pamokos aspekto *Vadovavimas kiekvieno mokinio ugdymuisi* vidurkis – 2,71 (moda – 3). 30 iš 49 stebėtų pamokų įvertintos 3–4 lygiu. Geriausiai įvertintos tos pamokos, kurios organizuotos vadovaujantis šiuolaikinės pedagoginės mokymosi paradigmos nuostatomis (vertinimo vidurkis – 3,5), bandyta dirbti šiuolaikiškai (vidurkis – 2,95), prasčiau tradicinėse pamokose (vertinimo vidurkis – 2,38). Geriausiai šis pamokos aspektas vertintas (vidurkis – 4) aukščiausią (eksperto) kvalifikacinę kategoriją turinčių mokytojų pamokose.
* Stebėtų pamokų protokoluose vertintojų dažnai fiksuotas naujos mokomosios medžiagos pateikimas mokiniams skirtingais būdais (kalba, vaizdu, praktiškai veikiant); ugdymo turinio siejimas su daugumos mokinių asmenine patirtimi, turimomis žiniomis ir jiems aktualiu kontekstu; paveikus pagalbos teikimas mokiniui, šalinant kliūtis ir įveikiant trukdžius ar sunkumus; kompetencijų (komunikavimo, pažinimo, mokėjimo mokytis ir kt.) ugdymas. Stebėtose pamokose sąlygų suvokimui ir giliajam mokymuisi sudarymas, kaip stiprusis pamokos aspektas, išskirtas 14 pamokų, kaip tobulintinas – 2 pamokose.
* Vertinimo metu stebėtas daugumos mokinių aktyvus įsitraukimas į mokymo(si) procesą, rečiau pamokų stebėjimo protokoluose užfiksuotas sąlygų sudarymas mokiniams pasirinkti užduotis, jų atlikimo būdą ir priemones, atsižvelgiant į individualias stiprybes, gebėjimus. Sąlygų sudarymas strategiškai taikyti ir įvairiais būdais pademonstruoti žinojimą, sudaro neišskirtines sąlygas kiekvienam mokiniui atskleisti savo potencialą. Pavieniais atvejais užfiksuoti diferencijuoti namų darbai. NŠA apklausos teiginiams: „Mokytojai man dažnai leidžia pasirinkti, kokias užduotis atlikti“ *–* pritaria 28,3 proc. mokinių, „Galiu pasirinkti, kokiu būdu pristatyti savo atliktą darbą“ – 33,2 proc. mokinių.
* Pamokų metu stebėti bendradarbiavimo elementai (30 iš 49) dirbant poromis / grupėmis, tikslingas mokinių bendradarbiavimas heterogeniškose grupėse užfiksuotas 2 pamokose.
* Stebėtoje *specialiosios klasės* veikloje ugdymo tikslų, turinio pritaikymas kiekvienam mokiniui, tikslingas užduočių skyrimas, įvairių priemonių naudojimas, savalaikė ugdymo(si) parama (mokytojo padėjėjas) skatino aktyvų mokinių mokymąsi pagal poreikius ir gebėjimus.
* *Specialiosios klasės* mokiniams taikoma individuali įtrauktis, kai mokinys per kai kurias pamokas ugdomas *bendrojo ugdymo klasėje*, o padaręs pažangą perkeliamas į *bendrojo ugdymo klasę*.
* *SUP turintiems mokiniams*, ugdomiems *bendrojo ugdymo klasėse*, pagal pritaikytą arba individualizuotą programą, suprasti naują medžiagą, atlikti užduotis, minimizuoti trukdžius padeda mokytojas ir / ar klasėje dirbantis mokytojo padėjėjas. Beveik visose (13 iš 14) pamokose mokiniai įtraukiami imtis bendrų veiklų, motyvuojami, pastebimos jų pastangos.
* *Mokiniams, turintiems kalbos ir kitų komunikacijos sutrikimų*, logopedinėse pratybose paveikiai organizuota veikla (uždavinys ir siekiamas rezultatas aptartas su mokiniais; taikytas veiksmingas, pažangą skatinantis grįžtamasis ryšys; individualiai aptarta pažanga, lyginant ją su išsikeltu uždaviniu).
* Įtraukios kultūros kūrimas (geri mokinių ir / ar mokytojo tarpusavio santykiai, tinkamo elgesio skatinimas, įsiklausymas ir išklausymas, tvarkos ir drausmės susitarimų laikymasis, pozityvus mokinių bendravimas ir bendradarbiavimas ir kt.) dažnai fiksuotas pamokų stebėjimo protokoluose ir kaip stiprusis veiklos aspektas išskirtas 14 pamokų. NŠA apklausos teiginiams: „Mokykloje mokiniai ir mokytojai vieni su kitais elgiasi pagarbiai“ *–* pritaria 89,75 proc. tėvų, „Aš gerai sutariu su savo klasės auklėtoju (-a)“ – 88,9 proc., „Savo mokykloje aš turiu keletą gerų draugų“ – 93,3 proc. mokinių.

*Sąlygų sudarymas kognityvinių gebėjimų ugdymui(si) pamokose, atsižvelgiant į mokinių skirtybes, išskirtas kaip stiprusis veiklos aspektas.* |
| * 1. Vertinimas ugdant ir rezultatai, 2 lygis
 | Vertinimas ugdant ir rezultatai vidutiniški.* Vertindama mokinius, progimnazija vadovaujasi Mokinių mokymosi pažangos ir pasiekimų vertinimo aprašu, patvirtintu 2021 m. birželio 30 d. direktoriaus įsakymu Nr. V-99 ir vertinimo nuostatomis, pateiktomis progimnazijos UP (stebimi pagrįsti žingsniai, iš dalies numatantys svarbiausius etapus, einant kiekvieno mokinio mokymosi sėkmės link).
* Stebėtų pamokų analizė rodo, kad pamokos aspektas *Vertinimas ugdant* geriausiai vertintas pamokose, kurios organizuotos vadovaujantis šiuolaikinės pedagoginės mokymosi paradigmos nuostatomis (vertinimo vidurkis – 3), bandyta dirbti šiuolaikiškai (vidurkis – 2,71), prasčiau tradicinėse pamokose (vertinimo vidurkis – 2,25) ir kaip stiprusis veiklos aspektas, paminėtas 16 pamokų, kaip tobulintinas – 15, geriausiai įvertintas aukštesnę (metodininko, eksperto) kvalifikacinę kategoriją turinčių mokytojų pamokose. Vertintojų pastebėta, kad kviestinių (vidurkis – 2,42) ir nekviestinių (vidurkis – 2,54) pamokų vertinimas įtraukčiai nėra statistiškai reikšmingas.
* 26 iš 49 pamokų užfiksuotas veiksmingas vertinimo procesas (formuojamasis, kaupiamasis vertinimas, klaidų identifikavimas, mokinių ir mokytojo aktyvumas), stiprinant tikėjimą kiekvieno mokinio galiomis, mąstymą. 15 pamokų pateikti aiškūs ugdymo rezultatų vertinimo kriterijai pagal skirtingus mokinių poreikius. Mokytojų metodinių grupių pirmininkų teigimu: „Vertinimo kriterijai metodinėse grupėse yra aptariami, mokslo metų pradžioje pateikiami mokiniams ir išsiunčiami tėvams“.
* Stebėtų pamokų analizė rodo, kad, aspektas *Pasiekimų vertinimas mokinių įvairovėje*, 11 stebėtų pamokų išskirtas kaip tobulintinas pamokos aspektas (neaiškūs, neaptarti vertinimo kriterijai, mokiniai įvertinti fragmentiškai, nesudarytos sąlygos atskleisti pažangą jiems tinkamiausiu būdu) ir 7 – kaip stiprusis veiklos aspektas.
* Pamokos aspektas *Kiekvieno mokinio pažanga ir pasiekimai* geriausiai vertintas pamokose, kurios organizuotos vadovaujantis šiuolaikinės pedagoginės mokymosi paradigmos nuostatomis (vertinimo vidurkis – 3), bandyta dirbti šiuolaikiškai (vidurkis – 2,38), tradicinėse pamokose (vertinimo vidurkis – 2,08), kaip stiprusis veiklos aspektas, paminėtas 2 pamokose, kaip tobulintinas – 23, geriau vertintas kviestinėse pamokose (vidurkis – 2.35).
* Pamokų stebėjimo protokoluose užfiksuotas pamokos apibendrinimas, lyginant jį su iškeltu uždaviniu, tačiau retai sietas su kiekvieno mokinio daroma pažanga ir pasiekimais. Veiksmingas vertinimas ugdant stebėtas *logopedinių pratybų* metu, *specialiosios klasės* pamokoje. Paveikus, pažangą skatinantis grįžtamasis ryšys, kaip stiprusis pamokos aspektas, užfiksuotas 5 pamokose.
* Progimnazijoje stebima kiekvieno mokinio individuali pažanga ir pasiekimai. Kiekvienas mokinys mėnesio pabaigoje įsivertina asmeninę pažangą (mokymasis (mokėjimo mokytis kompetencijos) – 1–8 kl. – neformaliojo ugdymo; socialinių įgūdžių – 5–8 kl.); pusmečio pabaigoje – pasiekimų rezultatus (praeitų metų metinis, signalinis pusmetis, pusmetis / metinis, siekiamybė – 5–8 kl., refleksija – 1–8 kl.), kurie aptariami su klasės vadovu, tačiau, koks asmeninės pažangos įsivertinimo poveikis kiekvieno mokinio pažangai ir pasiekimams, vertintojams duomenų nepateikta.
* Progimnazija atlieka statistinę bendrojo ugdymo klasių duomenų pasiekimų analizę ir kartą per mėnesį aptaria kiekvienos klasės mokinių pasiekimų ir pažangos duomenis 1–8 klasių vadovų, administracijos ir specialistų susirinkimuose. SUP mokinių pažanga ir pasiekimai kartą per mėnesį aptariami su mokytojais ir švietimo pagalbos specialistais VGK posėdyje. Kokybinės mokinių pasiekimų ir pažangos analizės vertintojoms nepateiktos.
* Geri 4 ir 8 klasių mokinių Elektroninio nacionalinio mokinių pasiekimų patikrinimo (el. NMPP) rezultatai, aukštesni nei šalies ir savivaldybės vidurkis. El. NMPP sėkmingai dalyvauja ir SUP mokiniai.

*Mokiniai turi žinoti konkretų asmeninį rezultatą, kurio jie siekia pamokoje, todėl svarbu kartu su jais numatyti įvertinamą, ugdytiniams aiškų pamokos uždavinį ir vertinimo kriterijus. Paaiškinti, kaip diferencijuojami pamokos rezultatų vertinimo kriterijai ir juos aptarti. Pamokos pabaigoje organizuoti tikslingą refleksiją, tam skiriant pakankamai laiko. Patikrinti kiekvieno mokinio išmokimą, sugrįžtant prie uždavinio ir vertinimo kriterijų. Skatinti savarankiškai taisyti klaidas nebijant klysti.* |
| ***Stiprieji vertinamos srities veiklos aspektai*** | Sąlygų sudarymas kognityvinių gebėjimų ugdymui(si) pamokose, atsižvelgiant į mokinių skirtybes (2.2 – 3 lygis). |
| ***Tobulintini vertinamos srities veiklos aspektai*** | Mokymo(si) poveikio vertinimas, atsižvelgiant į skirtingus mokinių gebėjimus (2.3 – 2 lygis). |
| ***Vertinamos srities rekomendacijos*** | Siekiant veiksmingo kiekvieno mokinio į(si)traukimo į mokymosi procesą ir atsižvelgiant į skirtingus mokinių gebėjimus bei poreikius, vertintojai rekomenduoja:1. Rengiant UP ir planuojant veiklas mokslo metams – tikslinga atsižvelgti į mokyklos ir konkrečios klasės kontekstą (pamokas, skirtas mokinio ugdymosi poreikiams ir mokymosi pagalbai teikti, organizavimo ir įgyvendinimo tvarką (dalyko modulius, projektus ir kt.; trumpalaikes / ilgalaikes konsultacijas ir jų trukmę, siekiamą rezultatą ir grįžtamąjį ryšį); ugdymo turinio diferencijavimo, suasmeninimo ir individualizavimo taikymą ugdymo procese, analizuojant jų poveikį mokinių pasiekimams ir pažangai; mokymosi pagalbos teikimą mokiniui, kurio pasiekimai aukštesnio lygio (ne tik konsultacijos ir parengimas olimpiadoms)); tėvų pageidavimus, bei išplėsti mokinių saviraiškos galimybes neformaliajame ugdyme.
2. Priimti susitarimus dėl mokytojų ilgalaikių teminių planų paskirties ir galimybių, šių planų *gyvumo*, juos keičiant pagal situaciją.
3. Stiprinti vertinimą ugdant, kuris tiesiogiai siejasi su mokymosi uždavinių formulavimu. Pedagogams reikėtų didesnį dėmesį skirti vertinamam uždaviniui ir įvertinimo kriterijams, nustatant užduoties atlikimo kokybę. Aiškūs, su mokiniais aptarti užduoties vertinimo kriterijai leistų visiems ir kiekvienam mokiniui tinkamai analizuoti ir vertinti asmeninę pažangą, siekti optimalios asmeninės sėkmės, o pedagogams – teikti pažangą skatinantį grįžtamąjį ryšį.
 |

1. **REKOMENDACIJOS DĖL MOKYKLOS VEIKLOS KRYPTINGUMO ORGANIZUOJANT ĮTRAUKŲJĮ UGDYMĄ**
2. **Švietimo, mokslo ir sporto ministerijai:**

Siekiant įtraukiojo ugdymo įgyvendinimo kryptingumo mokyklose nacionaliniu lygmeniu, reikėtų stiprinti švietimo strategines kryptis dėl tautinių mažumų mokyklų (mokomoji kalba – lenkų) aprūpinimo vadovėliais; švietimo pagalbos specialistų ir pagrindinio ugdymo programų pedagogų rengimo.

1. **Mokyklos savininkui:**
	1. Siekiant sudaryti sąlygas priimant mokinius, kurie turi regos, klausos negalią, skirti papildomą finansavimą, pritaikant aplinką, erdves.
2. **Progimnazijos vadovams:**
	1. Konkretinti ugdymo planą, susieti jį su kitais mokyklos ir mokytojų rengiamais dokumentais (ilgalaikiais planais, metodinių grupių veikla) neišplečiant jų turinio, o pritaikant veikti naudingai, *gyvai*, nuosekliai reflektuojant, aptariant, stebint asmeninę visų mokinių įtraukties procesų sėkmę (tikslingai naudojant asmeninei mokinių aplankai, stebint ir vertinant jų indėlį ir naudą mokinio pažangos sėkmei, kad reikalingi pokyčiai būtų atliekami laiku).
	2. Suderinti ir aptarti metodinių grupių veiklos planavimą ir organizavimą, nuosekliai siekiant išsikeltų mokyklos UP tikslų įgyvendinimo ir planų *gyvumo* einant realaus rezultato link.
3. **Progimnazijos pedagogams:**
	1. Siekiant visų mokinių įtraukties, skatinti tarpasmeninę sąveiką, sudarant sąlygas mokiniui (jam tinkamiausiu būdu) prisiimti atsakomybę ir atskleisti savo individualius pasiekimus (žinojimą ir gebėjimus).
	2. Sistemingai vertinti ir analizuoti ugdymo(si) / mokymo(si) poveikį kiekvieno mokinio asmeninei pažangai, pagalbos veiksmingumą ugdymosi rezultatams.
	3. Mažinant specialiųjų ugdymosi poreikių mokinių atskirtį, plačiau taikyti praktiką, kai specialusis pedagogas ir mokytojas pamokoje dirba drauge.

Vadovaujančioji vertintoja Irena Ričkuvienė

Vertinimo skyriaus vedėja Snieguolė Vaičekauskienė